«БЕКІТЕМІН»

\_\_\_\_\_\_\_\_\_\_\_\_\_\_\_\_\_ Е.Шурманов

«Шығыс Қазақстан облысының

 кәсіпкерлік және индустриялық- инновациялық даму басқармасы»

мемлекеттік мекемесі бұйрығы

 «\_\_\_\_\_\_» \_\_\_\_\_\_\_\_\_\_\_\_ 2020 ж

 № \_\_\_\_\_

Мемлекеттік сауда саясатын жүзеге асыру бөлімі туралы

ЕРЕЖЕ

1. Жалпы ереже

1.1. Мемлекеттік сауда саясатын жүзеге асыру бөлімі (бұдан әрі - бөлім) «Шығыс Қазақстан облысының кәсіпкерлік және индустриялық-инновациялық даму басқармасы» мемлекеттік мекемесінің құрылымдық бөлімшесі (бұдан әрі - Басқарма) болып табылады.

1.2. Бөлім өз қызметін Қазақстан Республикасының Конституциясына, Қазақстан Республикасының заңдарына, Қазақстан Республикасы Президенті мен Үкіметінің актілеріне, сондай-ақ осы Ережеге сәйкес жүзеге асырады.

1.3. Бөлімнің құрылымын, штат санын Қазақстан Республикасының заңнамасында белгіленген тәртіппен басқарма басшысы бекітеді.

2. Бөлімнің негізгі тапсырмалары, функциялары, құқықтары мен міндеттері

1.Міндет: ішкі сауданың тиімділігін арттыру.

Функциялар:

1) сауда саласында жеке және заңды тұлғаларға консультациялық, ақпараттық көмек көрсету;

2) сауда мәселелері бойынша облыс әкімдігі қаулыларының, облыс әкімінің шешімдері мен өкімдерінің қажетті материалдарын, жобаларын дайындау;

3) сауда мәселелері бойынша кеңестер, конференциялар, семинарлар ұйымдастыруға және өткізуге қатысу;

4) ұйымдастырушылық басшылық халық тұтынатын өнімдер мен тауарлар саласында өндірілетін көтерме сауда көрмелері мен жәрмеңкелерін ұйымдастыру;

5) сауда саласын дамыту бөлігінде басқарманың стратегиялық жоспарының орындалуын әзірлеу және бақылау.

2. Міндет: сауда саласындағы бақылау және мониторинг.

  Функциялар:

 1) күнделікті мониторинг нәтижелері бойынша анықталған негізсіз өсу жағдайында әлеуметтік маңызы бар тамақ өнімдері мен ЖЖМ материалдарының бағаларын төмендетуге бағытталған шараларды қабылдау;

 2) әлеуметтік маңызы бар азық-түлік тауарларының шекті рұқсат етілген бөлшек сауда бағасынан асып кеткені үшін әкімшілік құқық бұзушылық туралы хаттамалар жасау;

 3) «Сауда саласын модернизациялау» бағыты бойынша Қазақстан Республикасы Ұлттық экономика министрлігінің «Сауданы дамыту» жобасын басқару шеңберіндегі жұмыс;

 4) жеке және заңды тұлғалардың өтініштерін, шағымдарын, ұсыныстарын белгіленген тәртіпте қарау;

 5) Қазақстан Республикасы Үкіметінің шешімдерін, Қазақстан Республикасының «Азаматтық қорғаныс туралы» Заңын, облыс әкімінің өкімдерін, азаматтық қорғаныс пен төтенше жағдайларды реттейтін өзге де заңнамалық актілерді орындауды қамтамасыз ету.

3. Құқықтар мен міндеттер:

1) бөлім заңнамада белгіленген тәртіппен және мерзімде сауданы дамыту мәселелері бойынша мемлекеттік органдар мен ұйымдардан қажетті құжаттар мен материалдарды сұратуға және алуға құқылы;

2) бөлім басқарма басшысы және басқа да мемлекеттік органдар өткізетін бөлім құзыретіне қатысты мәселелер бойынша мәжілістер мен кеңестерге қатысуға құқылы;

3) бөлім өз құзыреті шегінде сауда қызметі субъектілерінің қызметін бақылауды жүзеге асыруға құқылы;

4) бөлім Сауда мәселелері бойынша анықталған заң бұзушылықтарды жою жөнінде қабылданған шаралар туралы басшылықты хабардар етуге міндетті.

3. Бөлім қызметін ұйымдастыру

3.1. Бөлімді басқарма басшысы қызметіне тағайындайтын және қызметтен босататын басшы басқарады.

3.2. Бекітілген штат саны мен жалақы қоры шегінде бөлім қызметкерлерін басқарма басшысы тағайындайды.

3.3. Бөлім басшысы бөлімнің жұмысын бағыттайды және бөлімге жүктелген міндеттердің орындалуына және оның функцияларын жүзеге асыруға дербес жауапты болады, бағыныштылардың жауапкершілік дәрежесін белгілейді.

3.4. Мемлекеттік Сауда саясатын іске асыру бөлімінің басшысы болмаған жағдайда оның міндеттерін басқарма басшысының келісімі бойынша бөлімнің бас мамандарының бірі атқарады.

Бөлім басшысы М.Кабдусалимов